<classify> NAIBU Waziri wa Viwanda na Biashara, Stella Manyanya, amesema maonesho ya viwanda na kongamano la uwekezaji Ruvuma litaleta fursa nyingi za kibiashara na uchumi mkoani humo. Alisema hayo mjini Songea hivi karibuni wakati akizungumzia kongamano hilo ambalo lililofanyika wiki iliyopita.Manyanya alisema, mkoa wa Ruvuma umejaliwa kuwa na fursa nyingi lakini kwa muda mrefu umeshindwa kuzitangaza lakini sasa kongamano hilo litawafahamisha watu nini kinapatikana mkoani humo.Alisema changamoto zinazowakabili wawekezaji wadogo ni pamoja na upatikanaji wa mitaji lakini kwa sasa mkoa wa Ruvuma umepata mkombozi hususani Benki ya NBC ambayo inatoa mikopo mikubwa na midogo kwa masharti nafuu kwa ajili ya shughuli za maendeleo. Nawakaribisha wawekezaji na wadau wote ambao wana nia thabiti ya kuja kuwekeza Ruvuma kwani mkoa huu una nishati ya umeme ya kuridhisha inayoweza kukidhi mahitaji, alisema.Kwa upande wake, meneja wa tawi la NBC Songea, Simon Ntwale, alisema maonesho hayo yamekuwa fursa nzuri kwa benki hiyo kwa sababu wameweza kukutana na wadau mbalimbali wenye nia ya kufungua fursa mbalimbali za kibiashara.Alisema NBC imepata faida ya kuingia mkataba na taasisi ya PASS, ambapo itawezesha wakulima kupata mikopo ya kilimo ikiwamo pembejeo. Ntwale pia aliwatoa shaka wakulima wakubwa na wadogo, wachakataji mazao na wawekezaji wadogo kujitokeza kwa wingi ili kupata mkopo katika benki hiyo kupitia kampuni ya PASS.  <topic>: KITAIFA 